# EIX 5: LES NECESSITATS DELS MUNICIPIS PETITS

Procés participatiu de la nova llei de participació ciutadana de Catalunya

<https://participa.gencat.cat/processes/novalleiparticipacio>

|  |  |
| --- | --- |
| **Explicació de l’eix 5** | L’administració local és pionera en l’impuls de polítiques de participació ciutadana. El municipi és l'entitat bàsica de l'organització territorial i l'element primari de participació ciutadana en els assumptes públics.Els municipis petits (de menys de 5.000 habitants) és el grup de municipis més nombrosos de Catalunya (735 en total).Alguns dels reptes dels ajuntaments en matèria de participació són similars als que tenen altres administracions. Un exemple clar seria l’existència de col·lectius que habitualment no participen.Però altres són específics i tenen a veure amb la realitat territorial que sovint es caracteritza per la dispersió dels nuclis urbans i la baixa densitat de població, l’estructura demogràfica i la dificultat d’accés a determinats serveis.Quines són les respostes que es poden donar des de la llei als reptes en participació ciutadana com:* La participació en línia als municipis petits: infraestructures i mitjans.
* La participació davant la realitat demogràfica i urbanística dels municipis petits.
* Les necessitats i els recursos per fer possible la participació ciutadana.
* El paper i compromís institucional de les administracions supramunicipals en el suport de les polítiques de participació als municipis petits.
 |
| **Situació actual** | Tot i que hi ha poques dades disponibles sobre la situació actuals als petits municipis, degut en bona part a què no hi ha personal tècnic que les recopili, es constata que hi ha element que influeixen en les formes de participació ciutadana en aquests municipis:* Hi manquen mitjans humans, infraestructures i coneixements tècnics per impulsar activitats de participació que garanteixin procediments i estàndards de qualitat.
* La distribució de la població i els diferents nuclis urbans són un repte a l’hora d’articular la participació ciutadana.
* La manca de dades sobre participants no ens permet conèixer els perfils de les persones que participen i per tant les persones i col·lectius que no participen en els assumptes municipals.
* L’existència de normativa reguladora de món local que condiciona aspectes de la participació ciutadana.

**Les xifres:*** El 77,61 % dels municipis de Catalunya són municipis de menys de 5.000 habitants (735 en total, [dades Idescat 2021](https://www.idescat.cat/indicadors/?id=aec&n=15903)).
* El 10 % de la població de Catalunya viu en municipis de menys de 5.000 habitants ([dades Idescat 2021](https://www.idescat.cat/indicadors/?id=aec&n=15903)).
* Els habitants dels municipis petits (de menys de 5.000 habitants) comparativament participen més en els processos impulsats per la Generalitat de Catalunya que els habitants de la resta de municipis (0,99 per mil pels municipis de menys de 5.000 hab., davant del 0,71 per mil pels de 5 a 10 mil i 0,60 per mil pels de més de 10 mil).
 |
| **Documentació de referència** | [Guia per dissenyar i executar processos participatius en l’àmbit municipal.](https://governobert.gencat.cat/ca/participacio-ciutadana/difusio-i-recerca/guies-breus-de-participacio-ciutadana/guia-per-dissenyar-i-executar-processos-participatius-en-lambit-municipal/)[Guia per elaborar el reglament de participació ciutadana en micropobles i municipis petits](https://www.ddgi.cat/recursos/noticia/2022/doc/Guia_per_elaborar_el_reglament_de_participaci%C3%B3_ciutadana_en_micropobles.pdf?utm_source=Guia+per+elaborar+el+reglament+de+participaci%C3%B3+ciutadana+en+micropobles+i+municipis+petits+(i+no+tan+petits)+de+les+comarques+gironines+)[Reglament tipus de participació ciutadana](https://llibreria.diba.cat/cat/llibre/reglament-tipus-de-participacio-ciutadana_58846) |
| **Límits del debat** | Recordar que el debat tracta sobre la participació ciutadana i en les mesures que la llei podria ajudar a superar els reptes de les polítiques de participació.Les referències normatives a les consultes populars no referendàries, als referèndums o a processos electorals no són objecte d’aquest procés participatiu. |
| **Previsions normatives** | [DECRET LEGISLATIU 2/2003, de 28 d'abril, pel qual s'aprova el Text refós de la Llei municipal i de règim local de Catalunya](https://portaljuridic.gencat.cat/ca/document-del-pjur/?documentId=320821) |